Atambayev AQShga "Manas" yuzasidan taklifini tushuntirdi
Prezident Almazbek Atambayev "Manas"ni harbiy obyektdan xalqaro tijoriy tranzit markaziga aylantirishini taklif qilmoqda. 
Qirg'iziston rahbari Almazbek Atambayev bilan muloqotda asosiy mavzu "Manas" tranzit markazi kelajagi bo'ldi. Prezident idorasi tarqatgan bayonotga ko'ra, uchrashuvda sarmoya va biznes aloqalar ham tilga olingan. AQSh bu inshoot ijarasi uchun yiliga 60 million dollar to'laydi va amaldagi kelishuv muddati 2014-yilning iyulida bitadi. Undan keyin nima bo'lishi dolzarb masala, deydi Qirg'iziston rasmiylari. Prezident Atambayev "Manas"ning harbiy obyektdan tijoriy tranzit markaziga aylantirishini taklif qilmoqda. Vashington hali qat'iy javob bermagan. 2001-yilda ochilgan baza Afg'onistondagi harbiy harakatlarda muhim rol o'ynab kelmoqda. Jang maydoniga ketayotgan yoki u yerdan qaytayotgan askarlarning deyarli hammasi "Manas" orqali o'tadi. Mart oyida AQSh Mudofaa vaziri Leon Panetta Bishkekda bo'lib, Qirg'iziston hukumati a'zolari bilan gaplashganida, hamkorlik uchun minnatdorchilik bildirgan, lekin "Manas" kelajagi xususida aniq bir narsa demagan edi. AQSh va u boshchiligidagi xalqaro koalitsiya 2014-yil oxirigacha Afg'onistonni butunlay tark etish niyatida. Bu degani "Manas" hozirgi ahamiyatini yo'qotadi. Lekin Bleyk va boshqa rasmiylarning aytishicha, Amerika Afg'onistonni o'z holiga tashlab qo'ymaydi va bu davlatga ko'p jihatdan yordam berishda davom etadi. Buni bilgan Qirg'iziston rahbariyati uzoq muddatli hamkorlik haqida gapirib, "Manas" xalqaro tranzit nuqtasi bo'lishi kerak deya qayd etmoqda. Aprel oyi oxirlarida Pentagon Bishkekka maxsus delegatsiya yuborishi va yana aynan bu borada muzokara qilishi kutilmoqa. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.